CELEX: C2006/224/17
Language: fi
Date: 2006-09-16 00:00:00
Title: Asia C-50/05: Yhteisöjen tuomioistuimen tuomio (kolmas jaosto) 18.7.2006 (Korkeimman hallinto-oikeuden (Suomi) esittämä ennakkoratkaisupyyntö) — Maija T. I. Nikula (Sosiaaliturva — Sairaus- ja äitiysetuuksien kustannusten kattaminen — Maksujen laskeminen — Asetus N:o 1408/71 — Jäsenvaltion oikeus sisällyttää maksujen määräytymisperusteeseen toisen jäsenvaltion laitoksen maksamat eläkkeet — Eläkeläinen, jolla on oikeus eläkkeisiin kahden jäsenvaltion lainsäädännön mukaan)

16.9.2006   
            
            
               FI
            
            
               Euroopan unionin virallinen lehti
            
            
               C 224/10
            
         Yhteisöjen tuomioistuimen tuomio (kolmas jaosto) 18.7.2006 (Korkeimman hallinto-oikeuden (Suomi) esittämä ennakkoratkaisupyyntö) — Maija T. I. Nikula
   (Asia C-50/05) (1)
   
   (Sosiaaliturva - Sairaus- ja äitiysetuuksien kustannusten kattaminen - Maksujen laskeminen - Asetus N:o 1408/71 - Jäsenvaltion oikeus sisällyttää maksujen määräytymisperusteeseen toisen jäsenvaltion laitoksen maksamat eläkkeet - Eläkeläinen, jolla on oikeus eläkkeisiin kahden jäsenvaltion lainsäädännön mukaan)
   (2006/C 224/17)
   Oikeudenkäyntikieli: suomi
   Ennakkoratkaisua pyytänyt tuomioistuin
   Korkein hallinto-oikeus
   Pääasian asianosaiset
   
      Kantaja: Maija T. I. Nikula
   Oikeudenkäynnin kohde
   Ennakkoratkaisupyyntö — Korkein hallinto-oikeus — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.6.1983 annetulla neuvoston asetuksella (ETY) N:o 2001/83 (EYVL L 230, s. 6), 33 artiklan 1 kohdan tulkinta — Sairaus- ja äitiysetuuksien vakuutusmaksut, jotka kahden jäsenvaltion lainsäädännön nojalla eläkettä saavan sellaisen henkilön on maksettava, joka asuu toisesta näistä jäsenvaltioista ja jolla on oikeus yksinomaan tämän jäsenvaltion laitoksen myöntämiin etuuksiin — Toisesta jäsenvaltiosta maksettavan eläkkeen huomioon ottaminen vakuutusmaksujen määrää laskettaessa
   Tuomiolauselma
   
               1)
            
            
               Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71, sellaisena kuin se on muutettuna ja saatettuna ajan tasalle 2.12.1996 annetulla neuvoston asetuksella (ETY) N:o 118/97, 33 artiklan 1 kohta ei ole esteenä sille, että vahvistettaessa asuinjäsenvaltion, joka on etuuksien suorittamisen osalta toimivaltainen mainitun asetuksen 27 artiklan nojalla, laitoksista eläkkeitä saavan eläkeläisen sairausvakuutusmaksujen määräytymisperustetta tässä jäsenvaltiossa kyseiseen määräytymisperusteeseen kuuluvat asuinjäsenvaltiosta saatujen eläkkeiden lisäksi myös toisen jäsenvaltion laitoksien maksamat eläkkeet, sikäli kuin mainitut maksut eivät ylitä asuinjäsenvaltiosta maksettujen eläkkeiden määrää.
            
         
               2)
            
            
               EY 39 artikla on kuitenkin esteenä sille, että toisen jäsenvaltion laitoksista saatujen eläkkeiden määrä otetaan huomioon, jos tässä toisessa jäsenvaltiossa on jo suoritettu maksuja tässä viimeksi mainitussa jäsenvaltiossa saaduista työtuloista. Asianomaisten on osoitettava se, että maksuja on todellisuudessa aikaisemmin suoritettu.
            
         
      (1)  EUVL C 93, 16.4.2005.